ٹائزن

ٹائزن (Tizen) آلات کے لیے ایک لینکس کی بنیاد پر آپریٹنگ سسٹم ہے، جو اسمارٹ فون، ٹیبلٹ سواری-میں معلومتفریح (In-Vehicle Infotainment), سمارٹ ٹی وی، لیپ ٹاپ اور سمارٹ کیمرے میں استعمال ہوتا ہے۔ ٹائزن لینکس فاؤنڈیشن کے اندر ایک منصوبہ ہے جو تکنیکی اسٹیئرنگ گروپ (Technical Steering Group) کے تابع ہے۔ جبکہ تکنیکی اسٹیئرنگ گروپ سیمسنگ، انٹیل اور دیگر پر مشتمل ہے۔

ٹائزن ایسوسی ایشن  کے ارکان کی موبیلیٹی صنعت کے ہر اہم شعبے اور دنیا کے ہر خطے کی نمائندگی کرتے ہیں۔ موجودہ ارکان میں ٹیلی کمیونیکیشن نیٹ ورک آپریٹرز، صنعت کار فیوجتسو، ہواوی، انٹیل، کے ٹی کارپوریشن، این ای سی کاسیو موبائل کمیونیکیشن، این ٹی ٹی ڈوکومو، اورنج ایس اے، پیناسونک موبائل کمیونیکیشن، سیمسنگ، ایس کے ٹیلی کام، سپرنٹ کارپوریشن اور ووڈافون شامل ہیں۔
ٹائزن کی جڑیں سیمسنگ لینکس پلیٹ فارم اور لمو پروجیکٹ تک پہنچتی ہیں اور 2013ء میں سیمسنگ نے اپنے باڈا موبائل آپریٹنگ سسٹم کو ٹائزن میں ضم کر دیا تھا۔

اکتوبر 2013ء کے پہلے ہفتے میں سیمسنگ کا این ایکس300ایم سمارٹ کیمرا ٹائزن کی بنیاد پر سب سے پہلا صارفی مصنوعات بن گیا۔ اس کی جنوبی کوریا میں ایک ماہ تک فروخت کے بعد ٹائزن ڈیولپر اجلاس میں اس کے بارے اعلان کیا گیا۔
سیمسنگ گئر 2 سمارٹ گھڑی میں ٹائزن استعمال کیا گیا ہے جسے اپریل 2014ء میں متعارف کیا گیا تھا۔

حوالہ جات 

2012ء کے سافٹ ویئر
آزاد محمول مصنع لطیف
اسمارٹ فون
انٹیل سافٹ ویئر
اے آر ایم آپریٹنگ سسٹمز
جنوبی کوریائی برانڈ
سیمسنگ الیکٹرونکس
سیمسنگ سافٹ ویئر
لینکس تقسیمات
محمول لینکس
موبائل آپریٹنگ سسٹم
ٹیبلٹ آپریٹنگ سسٹم
ایمبیڈڈ آپریٹنگ نظام
ویکی ڈیٹا سے مطابقت رکھنے والی مختصر تفصیل